หุ้นเช้าเด้งบวก 5.55 จุด
ดัชนีหุ้นไทยปิดทำการในช่วงครึ่งวันที่ระดับ 762.96 จุด เพิ่มขึ้น 5.55 จุด
9 มิ.ย. 2553

ดัชนีหุ้นไทยปิดทำการในช่วงครึ่งวันที่ระดับ 762.96 จุด เพิ่มขึ้น 5.55 จุด
ดัชนีหุ้นไทยปิดทำการในช่วงครึ่งวันทำการเช้าของวันที่  9 มิ.ย. ที่ระดับ 762.96 จุด เพิ่มขึ้น 5.55 จุด หรือ 0.73 % ด้วยมูลค่าซื้อขาย 7,316.29 ล้านบาท 
นักวิเคราะห์บล.ธนชาต กล่าวว่า วันนี้ดัชนีมีโอกาสที่จะเด้งไปแตะแนวต้านที่ 770 จุด แต่อาจจะไม่สามารถที่จะยืนต่อไปได้เพราะยังถูกแรงขายจากนักลงทุนต่างชาติ ดังนั้นการลงทุนจึงแนะให้นักลงทุนเก็งกำไรเท่านั้น สำหรับปัจจัยที่ยังกระทบต่อการลงทุนคือสถานการณ์หนี้สินในกลุ่มประเทศยุโรปที่ยังไม่น่าไว้วางใจแม้ว่า รัฐมนตรีคลังยุโรป จะไฟเขียวตั้งกองทุน วงเงิน 4.4แสนล้านยูโรเพื่อแก้ปัญหาวิกฤตหนี้สาธารณะของยุโรปและป้องกันค่าเงินยูโรก็ตามแต่ก็ไม่ใช่เรื่องใหม่
สำหรับปัจจัยบวกในประเทศคือการที่หน่วยงานต่างออกมาประเมินว่าตัวเลขการเติบโตของจีดีพีน่าจะยังดีอยู่และธนาคารแห่งประเทศไทยเตรียมขยับเป้าจีดีพีเป็น 4.3-5.8%  จึงทำให้วันนี้มีแรงซื้อหุ้นกลุ่มธนาคาพาณิชย์เข้ามา โดยหุ้นธนาคารกรุงไทย(KTB)ติดอันดับ 2 หุ้นที่มีมูลค่าซื้อขายสูงสุดโดยราคาขึ้นมาซื้อขายที่ 12.50 บาท เพิ่มขึ้น 0.50 บาทหรือ 4.17%